“กรุงศรี คอนซูมเมอร์” คว้า 3 รางวัลใหญ่จากเวทีระดับภูมิภาค
"กรุงศรี คอนซูมเมอร์" คว้า 3 รางวัลใหญ่จากเวทีระดับภูมิภาค
17 ต.ค. 2562

นายอธิศ รุจิรวัฒน์ กรรมการผู้จัดการ บริษัท เจเนอรัล คาร์ด เซอร์วิสเซส จำกัด และ ดร.ลิสา พัทธ์วิวัฒน์ศิริ ผู้อำนวยการอาวุโส ฝ่ายปฏิรูปธุรกิจ กรุงศรี คอนซูมเมอร์ เป็นตัวแทนกรุงศรี คอนซูมเมอร์ ผู้นำในธุรกิจบัตรเครดิตและสินเชื่อส่วนบุคคล รับ 3 รางวัลใหญ่ จากเวที Global Retail Banking Innovation Awards 2019 ซึ่งจัดขึ้นโดย The Digital Banker ที่ประเทศสิงคโปร์ จากความสำเร็จของบัตรเครดิต เซ็นทรัล เดอะวัน ที่คว้ารางวัลชนะเลิศ ประเภทบัตรเครดิตดีเด่นแห่งปี ต่อเนื่องกันเป็นปีที่ 2 (Credit Card of the Year – Winner)
รวมทั้งความสำเร็จของโครงการ Robotic Process Automation (RPA) ซึ่งกรุงศรี คอนซูมเมอร์ นำมาใช้บริหารกระบวนการทำงานเพื่อเพิ่มประสิทธิภาพทั้งองค์กร จนได้รับรางวัลโครงการนวัตกรรมยอดเยี่ยม (Excellence in Digital Innovation – Highly Acclaimed) และ รางวัลบริการให้คำปรึกษาเพื่อเพิ่มประสิทธิภาพการดำเนินงานโดยใช้ระบบอัตโนมัติยอดเยี่ยม (Best Automated Advisory Service – Highly Acclaimed) ตอกย้ำความเป็นองค์กรแห่งนวัตกรรมของกรุงศรี คอนซูมเมอร์ ซึ่งมุ่งพัฒนาผลิตภัณฑ์และประสิทธิภาพการดำเนินงานอย่างต่อเนื่องเพื่อความพึงพอใจสูงสุดของลูกค้า